b'\n_START_ARTICLE_\nKaivos ja kartano\n_START_SECTION_\nVastaanotto\n_START_PARAGRAPH_\nVuonna 1940 valmistunut elokuva tuli Suomessa teattereihin vasta sotien j\xc3\xa4lkeen 1948. Helsingin Sanomien Paula Talaskivi kirjoitti Kaivoksen ja kartanon muistuttavan elokuvaa Vihre\xc3\xa4 oli laaksoni (1941) muttei aivan nousevan sen tasolle. \xe2\x80\x9dVetoava inhimillinen ajatus tuntuu kautta linjan elokuvassa vahvasti, ja suuren onnettomuuden vaikutus kaivosty\xc3\xb6l\xc3\xa4isyhteiskunnassa on saatu esiin niin, ett\xc3\xa4 sen tuntee painostavana viel\xc3\xa4 kauan j\xc3\xa4lkeenkin p\xc3\xa4in.\xe2\x80\x9d\n_START_SECTION_\nMy\xc3\xb6hempi tv-sarja\n_START_PARAGRAPH_\nGranada Television teki saman Croninin romaanin pohjalta 1970-luvun keskivaiheilla Suomenkin televisiossa esitetyn 13-osaisen minisarjan, jonka nimi oli my\xc3\xb6s Kaivos ja kartano.'